text: Tabt motorbåd skabte lange køer på motorvej
  08 april 2013 kl. 15.38
  I en times tid mellem kl. 16 og 17 mandag skabte en tabt og vildfaren motorbåd store gener på motorvej E45 syd for for Vejle.
  
  Motorbåden rev sig sig løs fra en trailer og ramte vejbanen så uheldig, at den spærrede to spor hen over vejens midte på strækningen, der i forvejen var hårdt ramt af vejarbejde.
  Det skete lige i den værste myldretid og berørte både den syd- og nordgående trafik, da båden jo lå på tværs at motorvejens midte.
  - Heldigvis fik vi hurtigt en kranvogn frem, der kunne løfte den noget ramponerede speedbåd væk fra vejen. Der venter nu bilisten, der kørte med båden på en trailer, en klækkelig bøde, siger vagtchef Svend Pedersen fra Sydøstjyllands Politi til TV SYD.
  Se mere i TV SYD Nyheder kl. 19.30
  